
Quoties  ab  historico  militari  narrandas  veni- 

unt  strages  hujus  pestis  cruciantis  horrificae, 
cujus  gressus  rapidi  egregia  valde  incepta, 
oppresserunt,  magnos  exercitus  stupefecerunt? 

Exitus  illius  tam  pestiferus  vel  per  se  me 
satis  excusaret,  si  rem  adeo  plurimis  et  majo¬ 
ribus  auctoribus  jampridem  tractatam  denuo 
retractaturus  sim ;  utique  cum  sententiae  de 
natura  ejus  et  curatione  tam  diversae  hactenus 

proferantur  et  affirmentur,  atque  hac  discor¬ 
dia  inter  curantes  intercedente,  persuasissi- 
muin  mihi  habeo,  tentamen  ad  morbum  pa- 
rentiorem  reddendum,  a  professoribus  hujus 
inclytas  academiae  benignis  aequi  bonique  con¬ 
sultum  iri. 

DEFINITIO. 

Quum  ab  hac  modus  curandi  noster  adeo 
multum  regatur,  quodcunque  vocabulum  fal¬ 
lere  mentem  aut  decipere  hac  in  re  tam  mo¬ 
mentosa  potuisset  admodum  vitandum  est. 
Vocabuli  “  Pyrexia  Contagiosa”  adjectio  de¬ 
finitioni  Dysenteriae  a  Dr  Culleno,  magnas 
controversias  excitavit  atque  cum  ab  hoc  no- 
sologo  egregio  dissentire  ausus  sim,  veritatis 
amore  eodem  quo  et  ipse  tam  dire  meritoque 
laudatus  est,  ex  toto  impellor,  ne  morbum 
scilicet  alias  quam  mihi  visus  est,  exhiberem. 


DE  DYSENTERIA. 


Cumque  febris  igitur  Dysenteriam  non  per¬ 
petuo  vel  ex  necesse  comitetur,  genereque 
suo  variat  pro  locorum,  rerumque  circumstan¬ 
tium  diversitate,  ssepe  inter  morbum  non 
amplius  apparens,  pars  definitionis  necessaria 
non  esse  potest,  sed  potius  adventitia  quasi 
morbum  tamen  exasperatura.  Quod  ex  usu 
proprio  haec  verae  esse  didici,  quodque  scrip¬ 
torum  maxime  celebrium  testimonium  corro¬ 
boret,  ut  pyrexia  contagiosa  ex  definitione 
CuLLENi  alioquin  perspicua  et  accurata,  pror- 
sus  expungerem,  verbisque  ejus  subsequenti- 
bqs  describerem,  mihi  causa  fuit,  sic  De- 
‘‘  jectiones  frequentes,  mucosae  vel  sanguino- 
lentae,  retentis  plerumque  faecibus  alvinis.” 


MORBI  HISTORIA. 

Dysenteria  saepissime  in  castris,  in  urbi¬ 
bus  hoste  obsessis,  in  classibus  ac  locis  pallu- 

dosis  grassari  solet,  et  in  his  locis  morbus  est 
epidemicus  et  nonnunquam  valde  exitiosus, ' 
praecipue  in  tempestatibus  calidis  et  humidis. 
Exeunte  aestate  vel  ineunte  autumno  frequen¬ 
tissime  vigore  solet,  sed  nullo  tempore  anni 
non  evenit.  Modo  a  pyrexia  cum  summa 
lassitudine,  nausea,  sapore  amaro,  cibi  fastidio, 
et  haud  raro  fellis'  vomitione  incipit.  Modo 
autem  a  signis  Diarrhoea  vel  dejectionibus  co¬ 
piosis  et  biliosis  exorditur  ;  nonnunquam  sub 
initium  agrotans  singultu  afficitur,  aut  alvus 
praeter  naturam  adstricta  est,  dum  intestino¬ 
rum  flatus  saevaque  tormina  lacerant.  Morbus 
in  plerisque  exemplis  a  tenesmo,  torminibus 
comitantibus  ordiri  solet.  In  quibusdam  tor¬ 
mina  quidem  haud  se  ostendunt,  sed  tenesmus 
modo  gravior,  modo  lenior,  nunquam  abest. 
Haec  symptomata,  progrediente  morbo,  pau- 
latim  graviora  fiunt.  Qualiscunque  sit  forma 
quam  morbus  initio  induat,  dejectiones  in 
omni  exemplo  eadem  fere  brevi  evadunt,  e 
spumoso  quidem  muco,  sanguine  plus  minus 

plerumque  tincta,  potissimum  constant,  color 
ac  spissitudo  varia  est.  Sanguis  purus  non- 
nunquam  dejicitur,  idque  tanta  copia  ut  aeger 
in  summo  vitae  periculo  versetur,  interdum 
profecto  moriatur.  Paucis  diebus  a  morbo 
inchoato,  stercus  non  nisi  scybalorum  forma 
dejicitur,  hoc  quavis  ratione  evacuatum,  tor¬ 
mina  ac  tenesmum  quadantinus  levat,  levamen 
autem  haud  diu  perstat.  In  quibusdam  casi¬ 
bus  moleculae  adipem  vel  caseum  referentes 
et  massulae  lymphae  coagulatae,  puri  aut  saniei 
putridae  admixtae,  dejiciuntur.  Progrediente 
morbo,  fellis  vomitio,  nausea,  et  sapor  amarus 
subinde  observantur.  Si  abdomen,  in  hoc 
morbi  gradu,  manu  premitur,  multum  doloris 
sentitur,  vultus  summam  anxietatem  et  ango¬ 
rem  denotat,  dolores  diversarum  abdominis 
partium  flatu  distentarum,  saepe  torquent,  et 
ad  costas  spurias  adeo  nonnunquam  saeviunt, 
ut  spirandi  difficultatem  fere  inferant  “  Cunc- 
tas  vero  dejectiones  (inquit  celeberrimus 
Hoffmannus)  que  sunt  numerosissimae  et 

antecedunt  et  comitantur  et  sequuntur  cru- 
“  dclissima  tormenta,  non  in  uno  loco  fixa, 
“  sed  per  totum  intestinorum  canalem  vago 
itinere  progredientia,  et  sub  quavis  sede 
sentitur  molestissimus  omnium  quasi  visce- 
rum  descensus.”  Hoc  modo  plerumque 
progreditur  Dysenteria  cujus  signa  pro  gravi¬ 
tate  inflammationis  aut  febris  comitantis  plus 
minusve  graviora  ac  varia  sunt,  et  pro  vario 
aegri  habitu  varium  temporis  spatium  durant. 
Morbo  inveterato  ani  prolapsus,  ischuriam  aut 
dysuriam  comitatus,  haud  raro  accidit.  Py- 
rexia  in  quibusdam  exemplis  etiam  ab  initio 
oritur  et  per  totum  morbi  decursum  perstat ; 
interdum  vero,  morbo  provectione  accenditur 
et  a  symptomatum  vehementia  pendens,  pro 
vario  eorum  gradu  nunc  aucta  nunc  imminu¬ 
ta  erit. 

Porraam  Dysenterise  simplicissimam  atque 
varietates  ab  ea  nascentes  variis  coeli,  tempes¬ 
tatis,  corporis  proprietatibus  tribuendae  sunt, 

si  non  simul  juncto  cuidam  morbo  epide¬ 
mico  ;  India  Orientali  e.  g\  cum  jecinoris 
malis  magis  conjuncta  sit,  in  fortioribus  et 
robustis  hominibus  cum  propensione  ad  ple¬ 
nitudinem  majore,  in  solo  madido  cum 
febre  remittente,  vel  intermittente,  in  locis 
demum  confertis,  mala  aere  perflatis,  conta¬ 
giosa,  auctore  111.  Gilberto  Blane  aliisque 
optimis,  fieri  potest.  Quando  febris  est  levis 
aut  nulla  morbus  per  aliquot  menses  perstare 
nonnunquam  solet,  nonnunquam  paucis  die¬ 
bus  aeger  violentia  inflammationis,  signis  gan¬ 
graenae  cito  supervenientibus,  e  medio  rapitur. 
Aliis  vero  in  casibus  pyrexia,  signis  Dysente¬ 
riae  reliquis  perstantibus,  aut  mitior  evadit  aut 
prorsus  cessat.  Alii  somnolentia,  alii  vigilia 
pervicace,  alii  vero  etiam  ab  initio  convulsio¬ 
nibus  afficiuntur.  In  quibusdam  exemplis  le¬ 
nioribus  delirium  etiam  morbi  initio  adest. 
Si  morbus  malignus  futurus  sit,  lingua  quae 
initio  muco  albo  obductae  fuerat,  colorem  ni¬ 
gricantem  aut  fuscum  induit.  Dentes  crusta 

nigra  tegantur,  cutis  sit  insigniter  calida  ac 

> 

sicca,  sitisque  inexplebilis  urget.  His  super¬ 
veniunt  maxime  anxietatis  sensus,  delirium, 
petechise,  interdum  apthae  et  convulsiones. 
In  quibusdam  casibus  corpus  marcescit  et  do¬ 
lores  Rheumatismum  simulantes  in  variis  ar¬ 
tuum,  abdominisque  partibus  infestant ;  anxie¬ 
tas  praecordia  opprimit,  cibum  vel  levissimum 
stomachus  fastidit  ac  rejicit,  tormina  saeviora 
fiunt,  nec  dejectione  mitigantur,  quae  jam  fre- 
quentior  facta  factorem  intolerandum,  prae¬ 
sertim  si  intestina  gangraena  afficiantur,  undi¬ 
que  diffundit.  Hunc  autem  fatorem  praegre¬ 
diuntur  interdum  dejectiones  olidae  nigrae  cum 
sanie  mixtae  ;  urina  parca  et  ruberrima  est. 
Jamque  tormina,  quae  antea  summo  cruciatu 
aegrum  torquebant^  cessant,  arteriarum  pulsus, 
ad  initium  morbi  duri  et  citati,  nunc  debiles 
ac  abnormes  fiunt,  urina  et  sedes,  inscio  aegro, 
dabuntur  ;  respiratio  est  celeris  et  anxia,  sin¬ 
gultu  frequente  interrupta ;  sudor  gelidus 
prorumpit,  dysphagia  accedit,  oculi  hebescunt. 

extrema  corporis  frigent,  visus  imminuitur 
vel  prorsus  aboletur  et  mors  tandem  miseriis 
finem  imponit. 

CADAVERUM  INCISIO. 

Intestina  crassa  ab  hoc  morbo  potissimum 
afficiuntur,  fere  semper  inflammatione  aut 
gangraena.  Colon  ac  rectum  maxime  et  sae¬ 
pissime  inflammata  ac  ulcerata  et  aliquando 
constricta  inventa  fuerunt,  ut  canalis  fere 
oblitenetur ;  tunicae  ipsorum  praeter  naturam 
crassae,  nigrae  et  quasi  putridae  fuerunt,  tunica 
villosa  exesa  conspiciebatur.  Intestina  tenuia 
sibi  invicem  adhaerere,  illiumque  ulceribus 
plurimis  exiguis  occupari  visa  sunt.  Perito¬ 
naeum  justo  crassius  in  quibusdam  exemplis, 
intestinis  adhaerere  compertum  fuit. 

Hepar  colore  mutato,  durias  quam  in  statu 


10 


DE  DYSENTERIA, 


naturali  et  magnitudine  imminutum  saepe  ob¬ 
servatur,  sed  interdum  quoque  moles  ejus 
multum  aucta  fuit.  Vesicula  fellis  fere  acri 

I 

bili  plena  reperta  est.  Plurimis  in  exemplis. 
Lienis,  Pancreas  glandulseque  mesentericae 
morbo  afficiuntur  quod  nihilominus  reperiri 
non  crediderim  nisi  cum  morbus  diuturnus 
fuit.  Aliis  in  exemplis  dum  ulcerationes  in¬ 
numerae  variis  in  partibus  subsistere  videntur, 
natura  reparationem  quae  quadam  ex  parte 
adjuvat  nova  et  delicata  membranula,  per  par. 
tes  ulceratas  interim  obducta.  Hae  carun- 
culm,  credere  adducor  qu«  in  Dysenteria  non- 
nunquam  dejiciuntur,  tunicasque  villosae  parti¬ 
culae  esse  putantur,  seipsa  hujus  novae  mem- 
branulffi  portiones  sunt,  mixu  ad  dejiciendum , 
violentiore  divulsae  et  excretae.  Militi  cuidam 
de  Legione  6 1  ex  longissima  Dysenteria  de¬ 
mum  sanato,  statimque  casu  quodam  extincto, 
opus  hoc  salutare  tam  longe  processerat,  ut 
in  colo  atque  recto  membrana  pollicis  qua- 

tuor  longe  fere  continua  reperta  est,  in  aliis 
vero  partibus  plagae  illius  discretae  videbantm:- 


CAUSJE  PR^DISPONENTES. 

Sunt  omnia  quae  corpus  infirmant,  praecipue 
autem  videntur  humor  quovis  modo  applica¬ 
tus,  veluti  aer  humidus,  vestes  aut  stragula 
humida;  affectus  animi  deprimentes,  jejuni¬ 
um,  morbi  praegressi,  liquorum  inebriantium 
abusus,  defatigatio ;  calor  ingens,  praecipue 
si  humori  conjungatur. 

^ris  calor  intensior,  quem  frigus  et  algor 
nocturnus  excipit,  quod  saepius  in  calidis  quam 
frigidioribus  regionibus,  in  aestivis  quam  hy- 
bernis  mensibus  saeviat,  causa  esse  videtur. 
Fatigatio  atque  privatio  vitae  militaris,  negli- 
gentia  qua  seipsos  aqua  madentes  curant,  tem¬ 
pestatum  vicissitudines  quibus  objiciuntur, 

omnia  milites  ad  hanc  exercituum  pestem 
exitiosissimam  paratiores  reddunt. 


CAUS^  EXCITANTES. 

Causae  Dysenterim  excitantes  ad  Contagium 
frugum  usum  nimium,  miasmata  paludum, 
sudorem  impeditum  referri  consueverunt. 

c 

*  Contagium, — Hoc  quanquam  multi  causam 
morbi  excitantem  intellexerunt,  fautoresque 
sibi  et  auctores  optimos  n actum  fuerit,  nihilo¬ 
minus  testari  me  officium  imperiose  cogit,  quod 
in  praedictam  opinionem  multo  propensior,  cu- 
liose  atque  candide  in  hanc  rem  inquisivi  ut 
veram  detegerem,  (atque  hoc  ubi  quotidianus 
usus  crebras  occasiones  amplas  non  praebuit) 
nunquam  vel  unum  Dysenteriae  exemplum  ad 
Contagium  referre  potui,  quotcunque  res  si¬ 
mul  ad  ortum  ejusdem  conferri  viderentur. 
Quamobrem  potius  crediderim,  si  quando  hic 

morbus  contagiosus  reperiatur,  eum  febrem 
Typhum  tum  comitari. 

Fructuum  usus  immodicus. — Zimmerman, 
Monro,  aliique  hanc  notionem  manifeste  re¬ 
futaverunt,  fructum  maturum  non  solum  mor¬ 
bum  praecavere,  sed  et  inducti,  curationem 
adjuvare  ostendentes.  Quam  minime  quoque 
vera  sit  haec  sententia,  demonstratur  incolu- 

^  'jr 

initate  qua  milites  nostri  dum  per  vincas  His¬ 
panicas  iter  facientes,  uvas  devorabant.  Licet 
nemo  inficias  ire  possit,  ex  iis  plurimos,  sive 
quod  parum  curiosi  de  earum  maturitate  fue¬ 
runt,  sive  quod  copiam  nimis  magnam  ad  fa¬ 
mem  compescendam  ingurgitaverunt.  Diarr¬ 
hoea  et  Cholera  Morbo  correptos  fuisse. 

Miasmata  -Dysenteria  intermit¬ 

tentibus  ac  remittentibus  haud  raro  stipatur; 
et  in  quibusdam  exemplis  remittentem  vel 
tertianam  mutari  fertur.  In  hujusmodi  exem¬ 
plis  tertianarum  paroxysmi  dejectionibus  ac 

s«vis  torminibus  comitantur,  qu»  quidem  res 
Intermittentes  ac  Dysenteriam  easdem  causas 
remotas  videtur.  Haec  opinio  haud  parum 
confirmatur  eo  quod  in  iisdem  tempestatibus 
ac  terrae  locis  contingunt.  Haud  ita  facile 
tamen  explicatu  est,  cur  eadem  exhalatio  mor¬ 
bos  tam  dissimiles  genuerit,  neque  Dysenteriae 
naves  in  alto  aggredientes,  nimirum  ubi  causae 
hujusmodi  nullam  vim  exercere  possunt,  ra¬ 
tionem  reddere  valebit ;  saepius  quoque,  hoc 
concesso,  in  plagis  paludosis,  quibus  Intermit¬ 
tentes  saeviunt,  videre  debuerit. 

* 

Perspiratio  Frcefocata. — Ha;c  causa  esse 
frequentissima  Dysenteriae  videtur,  atque  iis 
aaiis  mutationibus,  quibus  milites  tam  perpe¬ 
tuo  subjiciuntur,  fere  stipatur.  Humor,  qui 
multum  confert,  in  omnibus  locis  paludosis 
scatet  atque  hic  verisimile  est,  cur  vapores 
paludosi  causae  Dysenteriae  credantur,  in  cau¬ 
sis  est.  .^stu  diei  torrente,  itineribusque 
longis,  fatigantibus,  perspiratio  et  secretio 

bilis  vehementer  augetur,  eoque  facilius  a 
frigoribus,  humidis  noctis,  locis  paludosis 
humi  dormire  vestitu,  forsan  madido,  reprimis 
tur.  Sanguis  sic  in  partes  internas  rejicitur. 
Hepatis  functiones  impediuntur,  atque  intes¬ 
tinorum  fabrica  tenella  male  habetur  ab  hoc, 
sanguinis  per  superficiem  suam  affluxu  adven- 
titio. 


CAUSA  PROXIMA. 

Nullis  ratiocinationis  de  hac  re  ambugi- 
bus  initis,  si  nobiscum  brevi  reputemus  va¬ 
ria  signa  morbum  comitantia,  statum  par¬ 
tium  quem  dissectio  patefacit,  pronius  cre¬ 
demus  inflammationem  membranae  internae 
seu  mucosae  intestinorum,  praecipueque  Coli, 
esse  causam  Dysenteriae  proximam,  spas¬ 
mumque  eflfectum  potius  mobilitatis  ejusdem 
membranae  existere.  Quidam  inflammatio- 

nem  lianc  erisipelatosam  crediderunt,  at  con- 
fitior  hoc  nullo  fundamento  mihi  niti  videtur. 
Nunquam  enim  dissectione  vel  in  unum  hujus¬ 
modi  exemplum  incidi,  neque  unquam  vidi 
talis  sententise  fautorem  qui  se  dissecando  si¬ 
milem  statum  reperisse  affirmaret. 


\ 

KATIO  INDICIORUM. 

Intestina  sunt  admodum  irritabilia  et  matr- 

o 

na  sentiendi  facultate  pollent,  inflammata  igi¬ 
tur  membrana  musculosa  spasmo  facile  afficia¬ 
tur,  hinc  foeces  in  Colo,  sede  scilicet  morbi, 
praecipue  retinentur,  et  tamen  partibus  tenuio¬ 
ribus  resorptis  indurantur,  et  irritando  partes 
jam  inflammatas  et  admodum  sensiles,  tormina 
SiBva  excitant.  Hinc  facile  intelligitur  quare 
scybalis  evacuatis,  omnia  signa  plerumque  le¬ 
vantur,  non  autem  semper  ex  toto  mitigantur, 
cum  enim  tunica  villosa  exeditur  et  inflamma- 

tiO  mUltum  intenditur,  res  blandissimae  tormi¬ 
na  excitabunt ;  dejectiones  sanguinolentae  aut 
sanguinis,  a  vasis  sanguiferis  exesis  proveni¬ 
unt.  Canalis  Alimentarius  nonnunquam  prae- 
termodum  distenditur,  quia  flatus  ob  spasmum 
discendere  nequit ;  prolapsum  ani  ab  iteratis 
ac  violentis  desidendi  conaminibus  oriri  mini¬ 
me  qnidem  mirandum  est.  Dysuria  sive  a 
consensu,  quem  contiguum  vocant  sive  in¬ 
flammatione- a  recto  in  oi'gana  urinse  accom¬ 
modata  extendente,  oriri  potest. 


DIAGNOSIS. 

\ 

DtARRH(EAy  Dysenteriam  incipientem  adeo 
nonnunquam  simulat,  ut  non  semper  facile 
distingui  possunt.  Haec  autem  similitudo 
rara  est,  et  discrimen  brevi  quidem  inveniri 
potest,  post  paucos  dies  in  Dysenteria  foeces 
retinentur  et  raro  nisi  scybalorum  forma  deji- 

c 

ciuntur.  Diarrhoea  nonquam  habet  pyrexiam,^ 
tormina  ac  tenesmus  leniora  sunt  et  foeces 
alvinae  semper  dejiciuntur. 

Enteritis  a  Dysenteria  per  dolorem  fixum 
pertinacem,  per  vomitum  et  alvum  obduratam, 
per  tormina  et  tenesmum  sibi  non  praesentes, 

discriminari  consuevit. 

( 

.  Cholera  Morbus^  vomitionibus  biliosis  copi¬ 
osis,  dejectionibus,  cum  surarum  spasmatis  sa¬ 
tis  superque  denotatur.  Colica^  praeterquam 
quod  tenesmus  absit,  venter  pertinaciter  dura 
est,  dolor  circa  umbilicum  tantummodo  tor¬ 
quet,  pressione  levatus,  contractionibus  mus¬ 
culorum  abdominis  spasticis  fere  stipatus. 


BE  PROGNOSI. 

Judicium  de  diri  hujus  morbi  eventu  valde 
incertum  et  saepe  infelix  sit,  oportet,  pluri- 

mum  enim  periculi  habet,  prascipue  in  castris, 
ubi  causa  hujus  mali  potentissime  valet,  ubu 
que  plurima  commoda,  quae  ad  faustam  cura¬ 
tionem  multum  conferunt,  veluti  vestimenta 
opportuna,  stragula,  plerumque  desunt. 

Periculum,  caeteris  paribus,  videtur  esse  pro 
ratione  vehementiae  indiciorum,  aegrique  viri¬ 
bus  ;  sin  autem  ille  valde  sit  debilitatus,  seu 
hujus,  seu  alius  morbi  causa,  metus  eadem  ra¬ 
tione  intenditur,  ^tate  provectiores,  foemi- 
nae,  pueri  multo  rarius  revalescunt,  quam  qui 
florente  aetate  vigent,  quamquam  milites  ju¬ 
niores  si  regiones  calidiores  adeant,  morbo 
facilius  petuntur  quam  qui  vitam  ibi  diu  tole¬ 
rarunt.  Si  brevi  post  remedia  administrata 
signa  leventur,  si  tormina  ac  tenesmus  minu¬ 
antur  ac  rarius  recrudescant ;  si  dejectiones 
sanguine  non  tingantur  et  copiosior  evadant ; 
si  aegri  vires  haud  insigniter  frangantur,  si 
somnus  satis  reficiat,  et  denique  si  febris  levi¬ 
or  fiat,  cum  miti  sudore,  exitum  faustum 

sperare  licet.  Contra,  pyrexia  vehemens,  vo- 
itiitib,  dejectiones  numero  auctse  et  solito 
minores,  spumosae,  foetidae,  vix  tolerandae,  in¬ 
scio  aegro  elabentes,  tormina  ac  tenesmus 
aucta,  pulsus  debiles  ac  abnormes,  abdomi¬ 
nis  tumor,  petechiae,  delirium,  convulsiones, 
animi  deliquium,  frigus  extremarum,  sunt 
signa  pessimi  ominis.  Singultus  quidem,  mor¬ 
bo  initio  nbn  adeo  timendus  est,  sed  finem 
versus,  est  pessimum  signum  et  gangraenam 
indicat.  Ardoris  in  abdomine  sensus,  et  tor¬ 
mina  immania  subito  cessantia  instare  mortem 
significant. 


PROPHYLAXIS. 

Dolenduji  est,  quod  in  locis  ubi  hoc  hor¬ 
rendam  malum  ssepius  occurrat,  castris,  inter 
proelia  strepitusque  armorum,  prcesidia  quibus 
milites  licet  uti  ad  causas  praedisponentes  atque 

excitantes  praecavendas,  tam  impotenter  vicis¬ 
situdines  tempestatis,  quibus  vita  laboriosa 
subjicit,  iisdem  defendant ;  neque  mirum  est, 
si  fatigati,  laboribus  confecti,  vel  praesidia  quae 
in  manu  sunt  aut  negligunt  aut  omittunt. 
Multum  tamen  proficere  possunt  imperatores 
et  ductores  castra  per  loca  sicca  et  perflata 
metando,  ipsorum  castrorum  locum  saepe  per¬ 
mutando,  tentoria  in  dies  ventilando.  Lig¬ 
num  comburendum  ut  vestimenta  siccessat, 
praebendo,  victui  militum  ej usque  coctioni 
acriter  invigilando,  vestem  denique  laneum, 
vinculumve  latum  ejusdem  naturae  sibi  cir¬ 
cumdare  cogendo, 

CURA. 

Quum  fabricam  delicatam  partium  morbo 
aftec tarum  contemplamur,  cum  praeterea  quam 
nihili  saepe  fiunt  extremi  conatus  nostri  ad 
gressum  ejus  impediendum  recordamur,  utilis 

certe  consideratio  fiet,  si  docuerit  morbum 
tantum  stiperari  posse  per  alacrem  inter  initia, 
vixque  non  temerariam  curationem. 

Necessitas  maturati  huc  attendendi  ab  Ilf. 
Georgio  Baker  sic  urgetur,  “  Primo  neglec- 
tus  tractatu  asperior  occurrebat;  etenim 
corpus  extenuatum  atque  confectum  ut 
morbo  fervido  impar  erat,  ita  ipsi  impar 
curationi.  Itaque  optimum  erat  occurrere 
“  ipsis  principiis  atque  auxilia  mature  praeri- 
pere.  In  hoc  enim  corpus  affectu  aliquod 
‘‘  certi  in  medicina  opus  est,  haud  multum  in 
“  natura  beneficio.”  Taedii  nimium,  utilita¬ 
tis  parum  afferret  hic  omnes  Dysenteriae  cura¬ 
tiones  variis  temporibus  in  eam  laudatas,  si- 
gillatim  exsequi ;  quae  dicturus  sum  igitur, 
intra  remedia  quae  tempus  comprobaverit,  qui- 
busve  ex  usu  proprio  vel  aliorum  magis  fidere 
dedici,  cohibebitur. 

Vena  sectio  indicia,  signaque  dis¬ 

sectione  corporum  patefacta,  hanc  naturaliter 

ut  remedium  primarium,  cui  fidendum  esset, 
indicaret;  dum  notio  Pyrexiae  contagiosae, 
effectuumquo  ex  hac  debilitantium  eandem 
pariter  vetaret.  Quod  exempla  Dysenteriae 
levicula  aliis  quoque  in  modis  curari  possunt, 
dubitari  non  potest,  atque  longa  experientia 
diversis  in  regionibus  credere  adducor,  quod 
sanguinis  missiones  si  maturius  adhibitae,  ne¬ 
que  Theoriis  neque  conjecturis  restrictae,  at¬ 
que  eadem  alacritate  qua  inflammationem 
partium  robustiorum  prosequimur,  continuatae 
essent,  multa  pauciora  Dysenteriae  vetusta 
videremus  exempla,  atque  fortasse  non  minus 
certo  ipsae  malo  proficerent.  Donec  haec,  ut 
aequum  est,  ampli  tentatur  nefas  erit  ab  usu 
nimis  arcto,  aut  a  copia  missa,  qualis  ad  in¬ 
flammationem 'leviorem  aequo  minor  existima¬ 
retur,  rem  inauditum  quasi  condemnare. 
Commentarii  Doctoris  Donaldi  Monro  de 
hac  re  diserti  plurimos  ab  hinc  annos  me  sen¬ 
tentiam  ejus  et  usum  sequi  adduxerunt,  uti¬ 
litas  quidem  hujus  sub  multis  praeclaris  io  ex- 

crcitu  Hispanico  medicis,  neque  non  sub  nos¬ 
tris  manibus,  pl  usquam  corroborat  opiniones 
ejus,  pleneque  demonstrat,  quod  sanguinis 
missio  non  solum  indicia  mitigat,  sed  actionem 
medicamentorum  aliorum,  toto  corpore  relax¬ 
ato,  non  mediocriter  adjuvat,  neque  raro  mor¬ 
bum  ipsum,  medio  quasi,  abrumpit.  Hanc 
detractionem  intra  limites  aliquos  cohibere, 
difficile  *  esset,  vix  quidem  possibile,  pulsus, 
aegri  vires,  dolor  ex  pressura  signorumque 
aliorum  vehementia,  nos  in  hac  re  dirigere 
debent,  atque  ab  his  solis  rebus  repetitio  ejus 
plus  minus  frequens  omnino  pendebit.  Non¬ 
nihil  proficere  poterimus  viii.  vel  xii.  hirudi¬ 
nes  abdomini  admovendo,  si  hominis  viffor 
nimis  fatigatus  detractionem  universam  ferre 
non  posse  videatur,  quod  in  l3ysenteria  sub 
alio  morbo  intercedente  aliquando  accidit. 

Cathartica. — Quam  minime  de  aliis  remediis 
conveniat,  hujus  generis  utilitas  medicamento¬ 
rum  ab  omnibus  admittitur,  ideoque  libera  et 

absoluta  intestinorum  depletio  praecipitur 
enixe,  quasi  metu  ipsa  tangenda  esset.  Actio 
purgans  bis  terve  alacriter  instituta,  vascula 
intestinorum  praeter  ordinem  impleta  exone¬ 
rans,  ac  sic  irritamentum  tollens,  etiam  per  se 
Dysentericos  leviores  impetus  sanare  valebit. 
Purgationes  tamen  redintegrandae  sunt  tertio 
quoque  die,  donec  alvi  functiones  naturaliter 
se  habeant.  Quae  minus  irritant  praeferantur. 
Oleum  Ricini,  vel  sales  medii  probe  diluti, 
citius  et  efficaciter  operantur.  Cum  Dysen¬ 
teria  jam  inveteraverit  lioriim  medicamento¬ 
rum  modi  exigui  sic  dandi  sunt,  ut  alvum 
emolliant  tion  depurgent. 

Vomitoria, — Haec  quidam  ad  coeliim  laudi¬ 
bus  extulerunt,  neque  dubium  est  quin  ven¬ 
triculo  oniis  levando,  intestina  deorsum  mo¬ 
vendo,  humores  simul  in  superficiem  evocan¬ 
do,  per  utilia  esse  possunt.  Effectus  tameri 
duo  posteriores,  melius  certiusque  producun¬ 
tur  aliis  in  modis,  atque  cum  emetica  haud 

raro  mobilitatem  ventriculi  exasperant,  parum 
commodi  praebere  haec  mihi  videntur,  nisi  si 
ventriculus  male  onustus  sit,  cum  a  leve  vomi- 
torio  recte  incipiamus. 

Diaphoretica  et  Sudorifica, — Solacium,  si 
quacunque  de  causa,  cutis  madefacta  fuerit, 
quod  Dysentericus  percipit,  argumentum  non 
leve  fit  utilitatis  horum  remediorum.  Tam- 

.1,  .;v-  i' 

etsi,  hic  Doctori  Moseley  in  tantum  assentiri 
noKm,  ut  universa  curatio  his  remediis  fere 
solis  permitteretur,  attamen  si  cum  sanguinis 
detractione  et  purgantibus  conjuncta  sint,  per 
primum  vel  excitatum  Dysenteriae  tempus, 
nullis  fere  aliis  medicamentis  opus  erit.  Quum 
sanguinis  satis  fuerit  detractum  a  sex  ad  de- 

i  .  \  , 

cem  Pulveris  Ipecacuanhae  cum  Opio  grana 
hora  unius  aut  alterius  intervallo,  assidue  prae- 
benda  sunt,  potu  aliquo  diluta,  donec  sudor 
copiosus  profluat,  qui  horas  aliquot  seryandus 
est.  Balneum  calidum  (ad  96  Fahrenheit) 
auxilium  huic  operis  praesens  est,  in  quod 

saepius  confugiendum,  intestina  oblique  per¬ 
stringit;  dolorem  et  tenesmum  levans,  actio¬ 
nemque  purgantium  praeclare  promovens. 

Hydrar gyrus. — Nunquam  hoc  solo  remedio 
confisus,  specificum  quasi  et  invictum  remedi¬ 
um  extollere  laudibus  non  possum  ;  experien¬ 
tiam  quam  de  eo  in  primis  Dysenteriae  tempo¬ 
ribus  institui,  ultra  haec  exempla  quibus  He¬ 
par  morbosum  intelligam,  non  extendi,  atque 
vel  in  his  a  sanguinis  missione  semper  incepi, 
atque  decessio  malorum  eadem  celeritate  qua 
os  ulceratum  est  me  satis  certum  faciebat,  id 
talibus  in  exemplis  efficax  admodum  esse. 
Huc  quoque  non  semel  confugi,  cum  effectu 
satis  prospero,  ubi  morbo  jam  vetustiore,  jeci- 
noris  functiones  aliquamdiu  impeditae  fuerint, 
ubique  omnia  quaeque  remedia  incassum  ten- 
tata  essent.  Frictiones  Hydrargyro  vel  Pilulae 
Hyd  rargyri,  leni  purgante  subinde,  cum  opia- 

to  quodam  vespero  adhibito,  modus  hoc  admi- 

\ 

ivistrandi  potior  mihi  videtur.  Flaec  se  vare 
oportet  donec  os  internum  leviter  exulceratur. 

Opium* — Tormenta  quae  miserabilia  Dysen¬ 
tericus  patitur,  saepe  Opio  vel  Opiatis  solum 
levanda  sunt,  quae  nunquam  dari  debent,  do¬ 
nec  libera  et  copiosa  ventris  depletio  effecta 
sit,  atque  provectiori  morbi  gradui  quam  prin¬ 
cipio  magis  conveniunt.  Opium  utiliter  sumi 
potest  cum  Diaphoretico  quodam  junctum, 
sicut  in  Pulv.  Ipec.  Comp.  aut  pulvere  Jacobi 
etiam,  ac  Oleo  Ricini  mistum,  cum  alvum  non 
(quod  aliter  fieret)  constringit. 

Enemaia* — Enemata  emollientia  et  ad  libras 
tres  vel  quatuor  indita,  stercora  duriora  non- 
nunquam  subducunt.  Ex  unciis  sex  octove 
Decocti  Seminum  Lini  cum  xl.  guttas  Tinctu¬ 
rae  Opii  mixtae,  commoda  manifesta  percepi. 
Tenesmus  nonnunquam  injectioni  compositio¬ 
nis  Balsami  Copaibae  5j.  Mucilag.  gv  j.  pro¬ 
pere  cedit. 

Fomentationes^  EMilceratmies, — Tormina, 
saepe  magnopere  cruciantia  fere  murtum  alie- 

vantur  laneis  ex  Decocto  Antliemidis  Nobilis 

aut  capitum  Papaveris  expressis  magis,  tamen 
\ 

vesicantibus  abdomini  superimpositis. 

Astringentia, — His  uti  non  possumus  nisi 

( 

morbo  jam  provecto,  cum  dejectiones  frequen¬ 
tes  sunt  5  majores  tamen,  nullis  fere  termini¬ 
bus  aut  tenesmus  comitantibus,  cumque  pro¬ 
fecto  a  laxo  viscerum  statu  potius  proveniunt. 
Optima  sunt  ex  Kino,  Hasmatoxylo  Campe- 
chense,  Catechu,  Alumine,  Zinco,  quae,  mihi 
saepe  plus  efficere  per  anum  quam  os  indita 
videntur.  Dum  vero  haec  assumuntur,  intes¬ 
tina  vacuari  jugiter  oportet  laxantibus.  Cum 

autem  gradus  morbi  chronicus  inceperit  vix 

\ 

ullo  remedio  fidendum  est ;  neqne  ullum  ex 
malis  tunc  molestantibus  notare  potui,  ad 
quod  curantis  consilium  privatim  dirigi  opor¬ 
tet.  Quum  tamen  remedia  diversa  et  contra¬ 
ria  bene  profecerunt,  aequum  concludere  vi¬ 
detur  morbi  conditiones  talibus  in  exemplis 
toto  coelo  inter  se  differre.  Quum  acor  ven- 

triculum  occupavit,  Pulv.  Cret.  Comp.  MIst. 
Cret.  Aqua  Calcis  opio  conjuncta  prosunt. 
Donec  sanescit  aeger,  Infus.  Gentiarise,  Co¬ 
lumbae  vel  cujusvis  amari  levis  vim  stomacho 
el  intestinis  redintegrare  potest.  In' primo 
Dysenteriae  impetu,  victus  ex  materia  levissi¬ 
ma  esse,  potu  mucilaginoso  praesertim,  atque 
si  vires  indies  extenuantur,  aut  si  sanescere 
homo  pergit,  tum  victus  levis  quidem  sed  nu¬ 
triens  permittendus,  vini  quoque  modicus 
usus  adjuvabit.  Cibus  immodicus  nimirum 
praecaveri  requit,  cum’  recidivam  saepissime 
producat;  exercitatione  leni  persistendum 
est  quamprimum  aeger  fieri  potest,  neque  raro 
mutatio  coeli  vel  ' navigatio  Dysenteriam  fere 
deploratam  omnino  solvit.  Per  totum  morbi 
spatium  vestitus  commode  densus  atque  fo¬ 
vens  maxime  opus  est ;  immo  corpus,  more  a 
Doctore  Dewar  laudato,  nunquam  non  cir¬ 
cumvolvi  debet.  Conatus  ad  dejiciendum 
inanes  nisusque  vehementiores  inter  dejectio¬ 
nem  ipsam  magna  diligentia  sunt  cohibenda. 

Etiamsi  protinus  hoc  aegri  fit,  postmodum 
tamen  laboris  premium  probe  rependet,  tenes¬ 
mum  cohibendo  et  temperando.  iEris  perfla¬ 
tus  liber,  lintea  crebro  commutata,  quicquid 
offensae  aegro  esse  possit  extemplo  submotum, 
non  minis  utiliter  quam  sedulo  observanda 
sunt. 

